open-index/open-wikipedia-markdown huggingface dataset:
Paavo Lukkariniemi

**Paavo Lukkariniemi** (født 14. april 1941 i Övertorneå) er en finsk tidligere skihopper som representerte klubben Ounasvaaran Hiihtoseuraa i Rovaniemi i Østerbotten.

Han tok bronsemedalje i normalbakke i VM i Oslo i 1966. I storbakken ble han nummer 13. Han ble nummer 4 sammenlagt i den tysk-østerrikske hoppuka i 1965/66, der han ble nummer 3 i Oberstdorf 30. desember 1965 og vant i Garmisch-Partenkirchen 1. januar 1966. Han deltok også i Hoppuka i 1964/65, da han ble nummer 22 sammenlagt. Han huskes også for sin deltakelse i Polarsirkelkarusellen. En hoppkarusell med deltakelse i Bodø, Sulitjelma og Mo.  Ved avslutningsrennet  i Fageråsbakken i Mo i Rana 31. mars 1963, var han en av tre hoppere som havnet på Sanitetsforeningens sykehus i Mo, etter stygge fall. De andre to var verdensmesteren Toralf Engan og japaneren Yosuke Eto.

Paavo Lukkariniemi var den siste som satte bakkerekord i Vikersundbakken før den ble utbygd til skiflygingsbakke. Han hoppet 116,5 meter 27. mars 1960. Samme måned satte han også den siste bakkerekorden i Vikkollen i Mjøndalen, på 86,5 meter.

## Referanser


## Kilder
* Rana Blad 1. april 1963.
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Det nasjonaldemokratiske parti (Egypt)

**Det nasjonaldemokratiske parti** (arabisk: الحزب الوطني الديمقراطى‎ Al-Ḥizb al-Wataniy ad-Demoqraṭi), forkortet الحزب الوطني – "nasjonalistpartiet"  var Egypts statsbærende parti fra det ble grunnlagt av Anwar Sadat i juli 1978 frem til det Hosni Mubaraks avgang i 2011. Etter at Sadat ble drept i et attentat i 1981 overtok Hosni Mubarak ledelsen av partiet. Partiet var medlem av Sosialistinternasjonalen fra 1989 frem til det ble utestengt i 2011. Partiet har aldri vært valgt i valg som har vært anerkjent som frie og demokratiske.

## Oppløsningen
Etter Mobaraks avgang har flere av NDPs tjenestemenn og medlemmer trukket seg fra partiet, etter at en rekke søksmål krevde dets oppløsning. 12. april ble Talaat Sadat, Anwar Sadats nevø, valgt til ny partileder, noe som overrasket mange. Talaat Sadat var ikke partimedlem, og har vært ansett som å være i opposisjon mot partiet.

Etter hans utnevnelse ga Sadat flere uttalelser om at han skulle "renske opp" i partiet, og fjerne korrupte tjenestemenn og partimedlemmer, og at partiet skulle endre navn til «New National Party", for å gjenspeile partiets nye tidsera. Partiet har selv erklært at den vil adoptere idealer og mål av den siste egyptiske revolusjonen i sin parti-plattformen. 16. april 2011 ble imidlertid NDP oppløst av domstolene, og partiets eiendeler ble beordret overlevert til regjeringen.

## Referanser


## Eksterne lenker
*
Johann Sigismund Kusser

**Johann Sigismund Kusser** (1660–1727) var en tysk kapellmester og komponist.

## Liv og virke
Johann Sigismund var sønn av en evangelisk kantor i Bratislava. I 1674 flyttet familien til Stuttgart. To år senere reiste Kusser til Paris og Versailles der han fikk god kjennskap til den franske barokkmusikken og opplæring i komposisjon av den innflytelsesrike franske hoffkomponisten Jean-Baptiste Lully. Etter seks år i Paris virket Kusser ved hoffene i Baden-Baden og Ansbach, før han i oktober 1683 bega seg ut på en reise gjennom Tyskland.

I 1690 ble han den første kapellmesteren i det nye *Opernhaus am Hagenmarkt* i Braunschweig. Det etterfølgende året giftet han seg med Hedwig Melusine von Damm, datter av en rådsherre i Braunschweig. Mens han var i byen, skrev Kusser åtte operaer til berikelse for operahusets italienskdominerte repertoar. På grunn av uoverensstemmelser med librettisten og hoffdikteren Friedrich Christian Bressand, flyttet Kusser til Hamburg og arbeidet ved *[[Oper am Gänsemarkt]]*.

Mot slutten av 1695 forlot Kusser Hamburg og var blant annet virksom i Nürnberg og Augsburg, før Eberhard Ludvig av Württemberg i 1699 ansatte ham ved hoffet i Stuttgart. Året etter ble Kusser utnevnt til hoffkapellmester.

På slutten av 1704 flyttet han til London der han arbeidet som privatlærer og komponist. Han reiste videre til  Dublin i 1707 og ble i 1711 «Chappel-Master of Trinity College». I 1716 ble han «Chief Composer» og «Master of the Music, attending His Majesties State in Ireland».

Kusser påvirket den etterfølgende generasjonen komponister, som Reinhard Keiser, Johann Mattheson, Georg Philipp Telemann, Christoph Graupner, Georg Caspar Schürmann og Georg Friedrich Händel, men blir selv sjelden spilt.

## Referanser


## Kilder
*     
* 

## Litteratur
* Johannes Wiesner, Kusser, Johann Sigismund, i Horst-Rüdiger Jarck, Dieter Lent o.a.  (red.): *Braunschweigisches Biographisches Lexikon. 8. bis 18. Jahrhundert*, Braunschweig 2006, ISBN 3-937664-46-7, s. 421.
* Johann Georg Walther (1732) *Musicalisches Lexicon*, Leipzig, s. 189.

## Eksterne lenker
* 
* 
*
Ivar Harry Nilsen

**Ivar Harry Nilsen** (født 1950) er en norsk tidligere skihopper. På 1980-tallet var han profesjonell prøvehopper over hele Europa, og hadde blant annet som oppgave å sette spor i ovarennet, noe som i moderne hoppbakker i dag (2011) gjøres maskinelt med fres. Han var aktiv som skihopper til 1995, da han var 45 år.

Under prøvehopping med toppfart falt Nilsen i 1980 på et hopp på 166 meter i Vikersundbakken. Bakken hadde da K-punkt 150 meter og bakkerekord 157 meter.

Som konkurransehopper deltok han i bare noen få internasjonale renn. Ifølge Adam Kwiecińskis resultatdatabase var Nilsens beste plassering nummer 18 i europacupen i Sprova 21. mars 1986 og i Meldal to dager senere.

## Kilder
* NRK: – Landingen var så hard at jeg slo kneet i haka. Haka sprakk og jeg fikk hjernerystelse (med video, 11. februar 2011)
* Adam Kwieciński: Hoppresultater (besøkt 13. august 2016)
* Vikersund.no: Vikersund IFs hoppgruppe – Adelskalender for hopp over 100 (17. oktober 2010, feil fødselsår på Nilsen?)
Heiser opp

**«Heiser opp»** er en coverlåt med humortrioen Prima Vera hvor kompet ble innspilt 24.-27. august 1981 i Roger Arnhoff Studio i Oslo. Lava var musikere. Vokal ble lagt på 1. september samme år. Sangen har kun blitt utgitt på *[[Rest of the best vol 2,5]]* den 26. september 2000.

Originalen heter «Coming Up» og ble skrevet av Paul McCartney som ga ut sin versjon på singel i april 1980, og en måned senere på albumet *McCartney II*. Originalteksten gir diverse råd til personer som vil ha bedre en tilværelse, «til å holde seg i nærheten» («stick around»).

Prima Veras tekst handler om kjendiser som tar ansiktsløftninger, og Ivar Ruste, Ola Neegård, Harald Tusberg og Kjell Thue blir nevnt. For å ta brodden av sparkingen til de nevnte kjendiser, blir også Jahn Teigen nevnt. McCartney ville ha Prima Veras tekst oversatt til engelsk slik at han skjønte hva den handlet om. Det ble til at han nektet Prima Vera å gi ut «Heiser opp». Da Prima Vera hadde pressekonferanse sommeren 1999 i forbindelse med utgivelsen av *[[Prima Vera Show]]*, ble de spurt om dette. Da fleipet Tom Mathisen med at McCartney muligens selv hadde nettopp kommet fra kirurgen den dagen han leste Prima Veras oversatte tekst. Men i et intervu fra 2001, fortalte Teigen at det heller skyldtes at McCartney ville at oversatte tekster til sanger som han hadde opphavsrett til, skulle følge den opprinnelige tekstens innhold.

Opptaket som havnet på *Rest of the best vol 2,5*, stammer fra et videoopptak som ble tatt opp i studio. Teigen og Mathisen står ved hver sin mikrofon og legger på vokal. De kommer i mål på to tagninger, og lyden på den beste fremførelsen, ble valgt ut til CD-en. I kontrollrommet sitter Herodes Falsk og tekniker Ola Johansen.

En liten del av videoopptaket ble sendt på NRK 18. september 1999 i programmet *Og det er langt å gå*.

## Referanser
Jelsa kommune

**Jelsa** er en tidligere selvstendig kommune i Rogaland fylke, opprettet som Jelsa formannskapsdistrikt i 1837.

I 1859 ble kommunen delt i to og Sand ble skilt ut som egen kommune. Jelsa kommune hadde  innbyggere etter fradelingen.

1. januar 1965 ble det meste av Jelsa kommune med 928 innbyggere slått sammen med Erfjord, Sand og Suldal kommuner til den nye Suldal kommune. 

Buergårdene i Jelsa med 8 innbyggere ble samtidig slått sammen med Hjelmeland kommune og deler av Årdal og Fister til den nye Hjelmeland kommune.

Området Ombo (med unntak av Buergårdene) med 89 innbyggere, ble slått sammen med Finnøy og Sjernarøy kommuner samt deler av Fister til den nye Finnøy kommune.
Kunståret 1858

**Kunståret 1858** er en oversikt over hendelser, fødte og avdøde kunstnerpersonligheter i 1858.

## Hendelser

## Utstillinger

## Verk

*Jean Auguste Dominique Ingres – «Selvportrett 78 år gammel» 
*William Henry Fisk – «The Secret»
*William Powell Frith – «The Derby Day»
*Édouard Manet – «Gutten med kirsebærene» 
* William Powell Frith – «The Crossing Sweeper»
* Ferdinand Georg Waldmüller – «Belauschte Liebesleute»

## Priser
*Eckersbergmedaljen: Elisabeth Jerichau Baumann
* Prix de Rome
**maleri: Jean-Jacques Henner

## Fødsler
* 6. januar &ndash; Albert Henry Munsell, amerikansk maler (død 1918) 
* 10. januar &ndash; Heinrich Zille, tysk maler og fotograf (død 1929)  
* 13. januar &ndash; Edmond Aman-Jean, fransk maler (død 1936)  
* 13. mars &ndash; Maximilien Luce, fransk maler (død 1941) 
* 7. juni &ndash; Elias Anckers, svensk maler og grafiker (død 1921)  
* 20. juni &ndash; Medardo Rosso, italiensk billedhugger (død 1928)  
* 30. juni &ndash; Christian Eriksson, svensk billedhugger (død 1935)  
* 1. juli &ndash; Willard Leroy Metcalf, amerikansk maler (død 1925)  
* 21. juli &ndash; Lovis Corinth, tysk maler (død 1925) 
* 2. september &ndash; János Fadrusz, ungarsk billedhugger (død 1903)
* 12. september &ndash; Fernand Khnopff, belgisk maler og billedhugger (død 1921)  
* 11. oktober &ndash; Nils Kreuger, svensk kunstner (død 1930)  
* 30. oktober &ndash; Louise Abbéma, fransk maler (død 1927)   
* 2. november &ndash; Johan Krouthén, svensk kunstner (død 1932)  
* 2. november &ndash; Niels Skovgaard, dansk billedhugger og maler (død 1938) 
*27. november &ndash; Frank Wilbert Stokes, amerikansk maler og tegner (død 1955) 
* 30. november &ndash; Rosa Mayreder, østerriksk maler og musiker (død 1938) 
* 28. desember &ndash; Richard Bergh, svensk kunstner (død 1919)  
* *ukjent dato* &ndash; Frans Lindberg, svensk kunstner (død 1944) 
**ukjent dato* &ndash; Gerda Tirén, svensk illustratør (død 1928)

## Dødsfall
* 28. mars &ndash; Gustaf Adolf Engman, svensk maler (født 1791)   
* 9. april &ndash; Joseph Karl Stieler, tysk maler (født 1781)  
* 15. juni &ndash; Ary Scheffer, fransk maler (født 1795)  
* 20. juni &ndash; Theodor Panofka, tysk kunsthistoriker og arkeolog (født 1800)
* 15. juli &ndash; Aleksandr Andrejevitsj Ivanov, russisk maler (født 1806)  
* 12. oktober &ndash; Hiroshige, japansk kunstner (født 1797)  
* *ukjent dato*  &ndash; Joachim Frich, norsk billedhugger  (født 1810)  
* *ukjent dato*  &ndash; Hans Hansen, norsk billedhugger  (født 1820)  
* *ukjent dato*  &ndash; John Hogan, irsk billedhugger (født 1800)  
* *ukjent dato*  &ndash; Gustaf Stråhlberg, svensk dekorasjonsmaler (født 1794)
Lee Hyo-jung

**Lee Hyo-jung** (født 13. januar 1981 i Seoul) er en sørkoreansk badmintonspiller. Hennes største internasjonale resultat, kom da hun representere Sør-Korea under Sommer-OL 2008 i Beijing, Kina der hun tok gull i mixed dobbel sammen med Lee Yong-dae, og sølv i dobbel kvinner sammen med Lee Kyung-won.

## Referanser


## Eksterne lenker
*
Lee Kyung-won

**Lee Kyung-won** (født 21. januar 1980 i Masan) er en sørkoreansk badmintonspiller. Hennes største internasjonale resultater, kom da hun representere Sør-Korea under Sommer-OL 2008 i Beijing, Kina da hun tok sølv sammen med Lee Hyo-jung og fra Sommer-OL 2004 i Athen da hun tok bronse sammen med Ra Kyung-min.

## Referanser


## Eksterne lenker
*
Zhang Yawen

**Zhang Yawen** (født 9. mars 1985 i Chongqing) er en kinesisk badmintonspiller. Hennes største internasjonale resultat kom da hun representerte Kina under Sommer-OL 2008 i Beijing, Kina og tok bronse sammen med Wei Yili. Hun har også ett gull i VM fra 2009.

## Referanser


## Eksterne lenker
*
František Novák

**František Novák** er en tsjekkisk tidligere skihopper fra Harrachov som konkurrerte for Tsjekkoslovakia.

I VM i Lahtis i 1978 ble han nummer 27 i normalbakken. Han var på det tsjekkoslovakiske laget som ble nummer 5 (av 10 lag) i lagkonkurransen, som var prøvegren. Han deltok i VM i skiflyging i 1977 og 1979. I Vikersund i 1977 ble han nummer 6, og satte også bakkerekord med 157 meter. I Planica i 1979 ble han nummer 21.

Novák deltok i den tysk-østerrikske hoppuka mellom 1974 og 1982, med 18.-plass i 1977/78 som beste sammenlagtplassering. I enkeltrenn var 8.-plassen i Oberstdorf 30. desember 1976 hans beste plassering. I verdenscupen, som startet opp i 1979/80, greide han som best 5.-plass i Chamonix 26. februar 1981. Sammenlagt i verdenscupen ble han nummer 48 i 1981/82.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 262

## Eksterne lenker
*
Byneset Songlag

**Byneset Songlag** er et blandakor fra Byneset i Trondheim, stiftet 5. januar 1922.

Koret har blant andre hatt disse dirigentene: Anita Brevik, Randi Lundemo, Petra Bjørkhaug, Stein Nilsen og Tove Ramlo. Koret har vunnet flere nasjonale korkonkurranser i klassen for blandakor klasse A, blant annet vant den nasjonale korkonkurransen «Syng for oss» i Bergen i 1995.

## Eksterne lenker
*
Markis Kido

**Markis Kido** (født 11. august 1984 i Jakarta, død 14. juni 2021) var en indonesisk badmintonspiller. Hans største internasjonale resultat kom da han representerte Indonesia under Sommer-OL 2008 i Beijing, Kina og tok gull sammen med Hendra Setiawan. Han har også ett gull i VM fra 2007.

## Referanser


## Eksterne lenker
*
Hendra Setiawan

**Hendra Setiawan** (født 24. august 1984 i Pemalang) er en indonesisk badmintonspiller. Hans største internasjonale resultat, kom da han representere Indonesia under Sommer-OL 2008 i Beijing, Kina og tok gull sammen med Markis Kido.

Under Sommer-OL 2020 i Tokyo ble han nummer 4 i dobbel.

## Referanser


## Eksterne lenker
*
Lee Yong-dae

**Lee Yong-dae** (født 11. september 1988 i Hwasun) er en sørkoreansk badmintonspiller. Hans største internasjonale resultat, kom da han representere Sør-Korea under Sommer-OL 2008 i Beijing, Kina og tok gull sammen med Lee Hyo-jung.

## Referanser


## Eksterne lenker
*
Cai Yun

**Cai Yun** (født 19. januar 1980 i Suzhou) er en kinesisk badmintonspiller. Hans største internasjonale resultat, kom da han representere Kina under Sommer-OL 2008 i Beijing, Kina og tok gull sammen med Fu Haifeng. Han har flere gull fra VM.

## Referanser


## Eksterne lenker
*
Ole Haslunds Kunstnerfond

**Ole Haslunds Kunstnerfond** er et dansk fond som ble opprettet av kunsthandler Ole Haslund i 1941. Fondet deler ut midler til kunstnere.

## Mottakere
Listen er ikke komplett.

## Referanser


## Eksterne lenker
* Liste over vinnere hos litteraturpriser.dk
Lilyana Natsir

**Lilyana Natsir** (født 9. september 1985 i Manado) er en indonesisk badmintonspiller. Hennes største internasjonale resultat, kom da hun representere Indonesia under Sommer-OL 2008 i Beijing, Kina og tok gull sammen med Nova Widianto.

## Referanser


## Eksterne lenker
* 
*
Nova Widianto

**Nova Widianto** (født 10. oktober 1977 i Klaten) er en indonesisk badmintonspiller. Hans største internasjonale resultat kom da han representere Indonesia under Sommer-OL 2008 i Beijing, Kina og tok sølv sammen med Lilyana Natsir.

## Referanser


## Eksterne lenker
*
Yoon Jae-young

**Yoon Jae-young** (født 1983) er en sørkoreansk bordtennisspiller. Under Sommer-OL 2008 i Beijing representerte han Sør-Korea under Sommer-OL 2008, der han tok bronse i lagkonkurransen sammen med Oh Sang-eun og Ryu Seung-min.

## Referanser


## Eksterne lenker
*
Pokémon – du må fange dem alle!

***Pokémon – du må fange dem alle*** er et musikkalbum med diverse artister. Musikken er fra Pokémon, utgitt i 1999.

## Sporliste
# «Pokémon Theme»
# «Pokémon Mester»
# «Veridian City»
# «Hva slags Pokémon er du?»
# «Jeg vil alltid være din venn»
# «Alt du ser forandres»
# «Vi må si farvel»
# «Pokémon» (Dance Mix)
# «Kjempe trøbbel»
# «Sammen for alltid»
# «Mistys sang»
# «Pokémonrap»
# «Du får det til»

## Eksterne lenker
*
Melodi Grand Prix 2008 (album)

***Melodi Grand Prix 2008*** er et musikkalbum med bidragene fra Melodi Grand Prix 2008, utgitt i 2008.

## Sporliste

# Podium: «Lystgass»
# Ann Mari Andersen: «Andagassli»
# Nicholas Carlie: «Colliding»
# Michelle: «Baby Don't Stop the Music»
# Tinkerbells: «Hold On»
# Veronica Akselsen: «Am I Supposed to Love Again»
# Zuma: «Always Always»
# Cube: «Would You Spend the Night With Me»
# Anne Hvidsten: «A Little More»
# Crash!: «Get Up!»
# Sven Garås: «I'm in Love»
# Maria Haukaas Storeng: «Hold On Be Strong»
# Avalanche: «Two Monkeys (On the Roof)»
# Maria Trøen: «Hear When I'm Calling»
# Ole Ivars: «Som i himmelen»
# Lene Alexandra Øien: «Sillycone Valley»
# Torstein Sødal: «Eastern Wind»
# King of Trolls: «Far Away»

## Kilder
*Various – ''MGP-Melodi Grand Prix 2008'' på Discogs
McMusic 18

***McMusic 18*** er et samlealbum med diverse artister, utgitt i .

## Sporliste
# Eve feat. Gwen Stefani: «Let Me Blow Ya Mind»
# Afroman: «Because i Got High»
# Jennifer Lopez: «I'm Real»
# Bomfunk MC's: «Super Electric»
# City High: «What Would You Do?»
# Shaggy: «All We Need Is Love»
# Nelly Furtado: «Turn Off the Light»
# Mary J. Blige: «Family Affair»
# S Club 7: «Don't Stop Movin'»
# Erik Faber: «Between the Lines»
# Daddy DJ: «The Girl In Red»
# Paris: «I Do Believe»
# Eminem feat. Dido: «Stan»
# Sarah Connor feat. TQ: «Let's Get Back to Bed – Boy»
# Apollo: «Hvite netter»
# E-Type: «Life»
# Addis Black Widow: «Son of a Gun»
# Silje Nergaard: «Be Still My Heart»

## Referanser


## Eksterne lenker
*
McMusic 15

***McMusic 15*** er et samlealbum med diverse artister som Pin-Up, Addis Black Widow, a1 og Il Caesar, utgitt i .

## Sporliste
# Shaggy: «It Wasn't Me»
# Pin-Up: «If You Wanna Party»
# Organic: «Big Brother»
# Addis Black Widow: «Goes Around Comes Around»
# Dario G: «Dream to Me»
# Cape: «Tic Tac»
# Lil Bow Wow: «Bow Wow (That's My Name)»
# Safri Duo: «Played-a-Live»
# Haldor Lægreid: «On My Own»
# Wheatus: «Teenage Dirtbag»
# Nelly Furtado: «I'm Like a Bird»
# Zuma: «Pearl»
# Public domain: «Operation Blade»
# Backstreet Boys: «The Call»
# Il Caesar: «Calma»
# Fused: «Saving Mary»
# Stakka Bo: «Mute»
# a1: «No More»

## Referanser


## Eksterne lenker
*
Nordisk forening for selskapschinchilla Norge

**Nordisk forening for selskapschinchilla Norge** (forkortet **NFFSCN**) er en norsk forening for alle som interesserer seg for chinchilla. Den ble stiftet 17. desember 1989, og er fremdeles Norges eneste chinchillaforening.

Foreningen jobber for å spre kunnskap om chinchilla til chinchillaeiere, kommende chinchillaeiere, dyrebutikker og veterinærer. Medlemsbladet Chillaposten sendes ut fire ganger årlig. Foreningen avholder ca. 5 årlige utstillinger rundt i landet hvor chinchillaene poengbedømmes etter kvaliteter som størrelse, kroppsform, pelskvalitet og farge. De største utstillingene hvert år er vårutstillingen og høstutstillingen som avholdes i Oslo/Akershus. 

NFFSCN driver et arkiv over stamtavler, og har som mål å holde oversikt over slekten til alle chinchillaer i Norge. Offisielle stamtavler sendes ut til de som bestiller. 

## Eksterne lenker
* Chinchilla.no – NFFSCNs nettside
* NFFSCNs åpne diskusjonsforum 
* NFFSCNs offisielle side på Facebook
McMusic 22

***McMusic 22*** er et samlealbum med hits av artister som Kelly Osbourne, Madcon, Paperboys, Maria Arredondo, Maria Mena og Christina Milian, utgitt i .

## Sporliste
# Nelly: «Hot in Herre»
# Bomfunk MC's feat. Jessica Folcker: «Something Going On»
# DJ Sammy & Yanou feat. Do: «Heaven»
# Jennifer Lopez feat. Nas: «I'm Gonna Be Alright»
# Maria Arredondo: «Can Let Go»
# Las Ketchup: «The Ketchup Song»
# SpritneyBears vs. Rockagill: «The Bompisong»
# Kelly Osbourne: «Papa Don't Preach»
# Wyclef Jean feat. Claudetta Ortiz: «Two Wrongs»
# Paperboys feat. Madcon: «Barcelona»
# Sophie Ellis-Bextor: «Get Over You»
# Marc Anthony: «I've Got You»
# Maria Mena: «Blame It On Me»
# Silent Forces & Shahzad: «Rap møter Banghra»
# Christina Milian: «When You Look at Me»
# Safri Duo feat. Michael McDonald: «Sweet Freedom»
# Ms. Dynamite: «It Takes More»
# Anastacia: «Boom»
# Lollipops: «Bombadilla Life» (bonus)

## Referanser


## Eksterne lenker
*
Hamnsund

**Hamnsund** er en bygd i Haram kommune i Møre og Romsdal. Søvik skolekrets, som også omfatter Hamnsund, Gamlem, Terøy, Bjørnøya og Store-Kalvøy, har ca. 1050 innbyggere, men vokser stadig. Hovednæring er skipsbygging og relatert industri.

Gården hørte tidligere til Gryta skipreide.

Den 1. januar 1965 ble deler av Borgund kommune med 1191 innbyggere (Hamnsund, Grytastranda, Søvik og Gamlem med øyene vestafor) slått sammen med det meste av Haram og Vatne kommuner til den nye Haram kommune. Fra 2020 er Haram en del av Ålesund kommune.
 
Kirka, Hamnsund kirke, er felles for bygdene Gamlem, Grytastranda, Hamnsund, Søvik, Terøy, Store Kalvøy, Bjørnøy og Torholmen. Tidligere tilhørte også Lorgen på nordsida av Ellingsøya Hamnsund kirke.

Oppe i fjellsida mot Oføra ligger Hamnsundhelleren (54 moh.).
Jerzy Szmajdzinski

**Jerzy Andrzej Szmajdzinski** (født 9. april 1952, død 10. april 2010) var en polsk politiker som var medlem av det polske parlamentet Sejm. Han var tidligere forsvarsminister. Han var en kandidat til å bli valgt til president i Polen under valget i 2010.

Szmajdziński ble uteksaminert fra Wrocław University of Economics. På 1970-og 1980-tallet var han en aktivist for Føderasjonen av det sosialistiske LO og han var medlem av Socialist Union of Polish Youth, og han tjenestegjorde som denne gruppens formann mellom 1986 og 1989. Han forble medlem av partiet PZPR fra 1973 til slutten av 1990. Senere ble han tildelt en lederposisjon innen det venstreorienterte politiske partiet. I desember 1999 ble han nestformann i Democratic Left Alliance (SLD).

Han ble medlem av medlem av det polske Sejmen i 1990, og han satt i hans andre periode som formann i National Defense Committee. Han var minister i National Defence fra 19. oktober 2001 til 2005. Han ble valgt til medlem av Sejmen igjen den 25. september 2005. Szmajdziński døde dagen etter han hadde bursdag og fylte 58 år, i en flyulykke som også involverte daværende president Lech Kaczynski og 94 andre høyere politiske og militære medlemmer under Smolensk-ulykken i Russland.

## Referanser
Bazilio Olara Okello

**Bazilio Olara-Okello** (født 1929, død 9. januar 1990 i Sudan) var en ugandisk offiser og en av kommandantene i den ugandiske National Liberation Army (UNLA) som sammen med den tanzanianske hæren styrtet diktatoren Idi Amin i 1979. 
## Biografi
I 1985 var han for en kort periode formann for det herskende militære råd. Han var de facto statsoverhode og militær juntaleder for Uganda, og senere var han generalløytnant og sjef for de væpnede styrkene i Uganda. Under borgerkrigen i Uganda mellom UNLA (som da var den nasjonale hæren) og Yoweri Museveni og hans National Resistance Army, kommanderte han hæren til Yoweri Museveni's National Resistance Army som tok over makten 26. januar 1986. Olara-Okello flyktet i eksil til Sudan, der han bodde frem til hans dødsfall i Ormduruman Hospital i Khartoum den 9. januar 1990, i en alder av 61 år.
Hong Kong Disneyland Resort

**Hong Kong Disneyland Resort** består av temaparken **Hong Kong Disneyland** og to hoteller. Parken åpnet 12. september 2005 og er den tredje Disney-parken som er åpnet utenfor USA. Det er også den minste av alle Disney-parkene, og den eneste som består av bare én park. Disney eier 48 % av Hong Kong Disneyland, mens de resterende 52 % eies av myndighetene i Hong Kong. Siden åpningen i 2005 og frem til desember 2010 har parken hatt mer enn 25 millioner gjester. 

Parken er bygget etter samme modell som den originale Disneyland i California og er delt inn i fire soner: *«Main Street, U.S.A.»*, *«Fantasyland»*, *«Adventureland»* og *«Tomorrowland»*. Tre nye soner er under utbygging, og den første av dem er planlagt å åpne mot slutten av 2011. Torneroseslottet i Hong Kong Disneyland er den eneste kopien av originalen i California, de andre parkene i verden har valgt å bygge helt andre versjoner. 

Hong Kong Disneyland ligger mellom Hongkong by og Hongkong internasjonale lufthavn, og det tar 23 minutter med tog fra flyplassen til parken. Hong Kong Disneyland er derfor lett å besøke for reisende som har noen timers stopp i Hongkong.

## Referanser


## Eksterne lenker
*
Ordenen for reiselivsfortjenester

**Ordenen for reiselivsfortjenester** (fransk: *Ordre du mérite touristique*) er en fransk orden innstiftet 27. mai 1949 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats for reiselivsnæringen i Frankrike og Den franske union. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av departementet for offentlige arbeider, samferdsel og turisme.

## Inndeling
Ordenen for reiselivsfortjenester var inndelt i tre grader:
*Kommandør (*commandeur*) 
*Offiser (*officier*)
*Ridder (*chevalier*)

## Insignier
Ordenstegnet for Ordenen for reiselivsfortjenester består av en plakett, som nederst er avrundet, omtrent som et våpenskjold. Plaketten har som motiv republikkens personifikasjon, en kvinnefigur iført frygisk lue, i kombinasjon med et kartomriss av Frankrike. Under motivet står innskriften «REPUBLIQUE FRANÇAISE» i en bue. Nedre del av plaketten har en krans ytterst. På revers står innskriften «MERITE TOURISTIQUE». Ordenstegnet er utformet av kunstsmeden og dekoratøren M. Poillerat.

Ordenstegnet er i gull for de to øverste ordensgrader og i sølv for den nederste. Ut over forskjellig materiale er ordenstegnene for de forskjellige grader identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.

Ordensbåndet er lyst blått med kantstriper i rødt og grønt.


Fil:Ordre du Merite touristique Commandeur ribbon.svg|Kommandør
Fil:Ordre du Merite touristique Officier ribbon.svg|Offiser
Fil:Ordre du Merite touristique Chevalier ribbon.svg|Ridder


## Tildeling
Ordenen for reiselivsfortjenester ble tildelt mottagere som utmerket seg ved eksemplarisk yrkesinnsats i reiselivsbransjen og for fortjenstfull innsats for turisme.

En minstealder på 40 år og minimum femten års yrkesinnsats var vilkår for utnevnelse. Utnevnelse skjedde i hovedregelen til ordenens laveste grad, med påfølgende åtte års tjeneste før det kom på tale med forfremmelse til offiser og deretter ytterligere fem års tjeneste før eventuell forfremmelse til kommandør. Ved eksepsjonell innsats kunne reglene fravikes. Utledninger kunne også tildeles Ordenen for reiselivsfortjenester.

Det var satt begrensninger på det årlige antall tildelinger av ordenen.

## Kilder
* *Décorations officielles françaises*, Paris: Administration des monnaies et médailles, 1956, s. 119–120 og 203
* Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 139
O’Brien-ætten

**O'Brien** (mellomirsk:*Uí Briain* eller *Ua Briain*, moderne irsk: *Ó Briain*) er adelig ætt i Irland. Den er oppkalt etter ættens forfar Brian Boru (942&ndash;1014), konge av Munster og overkonge av Irland. Brians etterkommere var konger av Munster, og senere konger og jarler av Thomond.

Etter at Brian Boru ble konge av Munster, etablerte han seg gjennom erobring som *Ard Rí na hÉireann* (overkonge av Irland). Brians etterkommere bar dermed navnet Ó Briain, og fortsatte å styre kongeriket Munster fram til 1100-tallet hvor deres territorium hadde krympet til kongeriket Thomond som de skulle ha i knappe fem århundrer. Totalt regjerte fire fra Ó Briain i Munster, og to var overkonger av Irland (med motstand). Etter delingen av Munster i Thomond og MacCarthys kongerike Desmond av Tairrdelbach Ua Conchobair (1088&ndash;1156) , ville ætten fortsette å gi rundt tretti monarker av Thomond fram til 1542.

## Bakgrunn
Ó Brian dukket opp som høvdinger for den irske stammen Dál Cais i sørvestlige Irland. De var et sammenhengende sett av sept, beslektet med blod, som alle hevdet at de i tradisjon nedstammet fra en felles stamfar til Cas, sjette i avstamning fra Cormac Cas. I *[[Annalene av de fire mesterne]]* ble faren til Cormac Cas sagt å være Ailill Aulom (også stavet Oilioll Olum), som ifølge tradisjonen var konge av Munster og konge av Leinster på 300-tallet. En slik forbindelse ville ha betydd at stammen holdt slektskap med Eóganachta, et dynasti som hadde dominert Munster siden de eldste tider.Mens grunnleggermytologier var svært vanlige i oldtiden og middelalderens verden, blir en slik forbindelse generelt sett på som fantasifulle og politisk motivert i sammenheng med framgangen til Dál Cais.

I stedet har akademiske historikere generelt akseptert Dál Cais som Déisi Tuaisceart, etter å ha adoptert et nytt navn – først registrert under deres nylig adopterte navn under år 934 i *[[Inisfallen-annalene]]*. Déisi, et folk hvis navn bokstavelig talt betyr vasaller, var opprinnelig lokalisert der i dag er Waterford, sør i Tipperary og Limerick; O'Rahillys historiske modell regner dem som etnisk Iverni (også omtalt som Érainn).

## Medlemmer av ætten

Noen av ættens medlemmer var:
* Donnchad mac Briain, konge av Munster 
* Tadc mac Briain, sønn av Brian Boru
* Toirdelbach Ua Briain, konge av Munster og overkonge av Irland
* Muirchertach Ua Briain, konge av Munster og overkonge av Irland
* Diarmait Ua Briain, konge av Munster
* Blathmin Ua Briain, gift med Sigurd Jorsalfare
* Domnall Mór Ua Briain, konge av Thomond
* Murrough O'Brien, siste konge og første jarl av Thomond. 
* Connor O'Brien, 3. Jarl av Thomond
* Donogh O'Brien, 4. Jarl av Thomond
* Barnabas O'Brien, 6. Jarl av Thomond

## Referanser


## Litteratur
* Duffy, Seán (2005): *Medieval Ireland*. CRC Press. ISBN 0-415-94052-4.
* Fitzpatrick, Elizabeth (2004): *Royal Inauguration in Gaelic Ireland C. 1100-1600*. Boydell Press. ISBN 1-84383-090-6.
* O'Dugan, John (1999): *The Kings of the Race of Eibhear*. Gryfons Publishers & Distributors. ISBN 0-9654220-6-2.

## Eksterne lenker
*The O'Brien Clan
Chris McNeill

**Christopher Robert «Chris» McNeil** (1954–2011) var en amerikansk skihopper.

Han ble nasjonal juniormester i 1972, og var på USAs landslag fra 1972 til 1980. Han ble tatt ut til OL i 1976 og 1980, men fikk bare delta i ett renn, i normalbakken under 1980, der han ble nummer 23. I VM i Lahtis i 1978 ble han nummer 33 i normalbakken og nummer 49 i storbakken (av 55 deltakere i begge rennene). Han var også på USAs lag som ble sist av 10 lag i lagkonkurransen, som var prøvegren.

McNeil deltok i VM i skiflyging i 1977 og 1979. Han ble nummer 40 av 42 deltakere i Vikersund i 1977 og nummer 43 av 47 deltakere i Planica i 1979. Hans beste sammenlagtplassering i den tysk-østerrikske hoppuka var 43.-plass i 1976/77. Hans beste resultat i et enkeltrenn i Hoppuka var 40.-plass i Oberstdorf 30. desember 1976.

Etter at han la opp som skihopper, jobbet han som skiinstruktør. Han døde av lungeemboli.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Chris McNeill  (besøkt 12. februar 2011)
* Steamboat Pilot & Today: Steamboat resident McNeill lived life to fullest (8. februar 2011, besøkt 12. februar 2011)

## Eksterne lenker
*
Den franske union

**Den franske union** (fransk: *L'Union française*) var mellom 1946 og 1958 betegnelsen på Frankrike og landets oversjøiske besittelser. Unionen ble etablert av den fjerde republikks forfatning av 27. oktober 1946, som endret statusen til de franske koloniene. Disse ble omgjort til oversjøiske departementer og territorier og innbyggerne fikk rettigheter på linje med franske borgere. Den franske union ble ved overgangen til den femte franske republikk i 1958 etterfulgt av *[[Det franske fellesskapet|Communauté française]]*, et løsere forbund.

## Medlemmer av Den franske union
Den franske union omfattet:
*Metropolen
*Oversjøiske departementer
** Fransk Guyana
** Guadeloupe
** Martinique
** Réunion
*Oversjøiske territorier
** Algerie: departementene Alger, Oran og Constantine, samt Sørterritoriene
** Fransk Ekvatorial-Afrika 
** Fransk India
** Fransk Oseania
** Fransk Somaliland
** Fransk Vest-Afrika
** Komorene
** Madagaskar 
** Ny-Caledonia
** Saint-Pierre og Miquelon
* Assosierte territorier (mandatområder)
** Togo 
** Kamerun
* Assosierte stater
** Protektoratene Fransk Marokko og Tunisia (selvstendig 1956)
**Det tidligere Fransk Indokina organisert i tre stater: Vietnam (gikk ut i 1954), Laos (selvstendig 1953) og Kambodsja (selvstendig 1949, forble i unionen til 1958)

## Referanser


## Litteratur
*Catroux, Georges: «French Union: Concept, Reality and Prospects», *International Conciliation*, nr. 495, november, 1953, s. 195–256
*Julien, C. A.: «From the French Empire to the French Union», *International Affairs*, bd. 26, nr. 4, 1950, s. 487–502

## Eksterne lenker
* De la Communauté française à la Francophonie, Site littéraire André Malraux
Pasi Kytösaho

**Pasi Kytösaho** er en finsk tidligere skihopper.

Han debuterte i verdenscupen med 56.-plass (av 60 deltakere) i storbakken i Lahtis 1. mars 1992. I samme bakke tok han svært overraskende en 2.-plass 9. mars 1997, hans eneste plassering blant de 20 beste i verdenscuprenn. Han ble nummer 41 sammenlagt i verdenscupen 1996/97. I kontinentalcupen ble han nummer 19 sammenlagt i 1994/95. Hans siste verdenscuprenn var i Lahtis i mars 1998.

## Referanser


## Eksterne lenker
*
Arthus-Bertrand

**Arthus-Bertrand** er et fransk juvelérfirma etablert i 1803. Firmaet har sitt sete i Paris og er særlig kjent for sin framstilling av ordenstegn, medaljer og utmerkelser, samt insignier av forskjellig slag. 

## Historie
Firmaet regner sin historie tilbake til 1803, da offiseren Claude Arthus-Bertrand etablerte en bokhandlerforretning i Paris. Samme år startet Michel-Ange Marion en broderiforretning, som leverte faner til den franske hæren. De to firmaene gikk sammen i 1863 og fortsatte produksjonen av militære faner og insignier. 

Firmaet etablerte seg som et av de ledende innen design og produksjon av ordenstegn og ble offisiell leverandør av slike for en rekke lands regjeringer. Arthus-Bertrand har også framstilt kronregalier, som kroner og septre, og insignier som marskalkstaver og seremonielle sverd. Virksomheten er utvidet til også å omfatte smykkeproduksjon. 

Frédéric Auguste Bartholdi og Fernand Léger er blant kunstnerne som har utført arbeid for Arthus-Bertrand. 

## Eierskap
Arthus-Bertrand har vært et familieeid firma. I 2012 kjøpte Guerrand-Hermès fra  Hermès-familien 45 % av Arthus-Bertrand.

## Referanser


## Eksterne lenker
*
Akvakultur i Vesterålen

**Akvakultur i Vesterålen (AIV)** er et opplevelsessenter for havbruk som ligger i bygda Blokken i Sortland kommune i Vesterålen. Senteret hadde offisiell åpning den 14. november 2011 og består av et oppdrettsanlegg med laks og ørret og Gladbrygga med utstillinger om oppdrettshistorie og moderne havbruk. AIV har åpent mandag til fredag hele året for besøkende. På sommeren, fra midten av juni til midten av august, er det åpent for drop-in besøk i utstillingene samt forhåndsbookede båtturer. 

Senteret eies av Nordlaks. 

## Referanser


## Eksterne lenker
*
Margaret Ladd

**Margaret Ladd** (født 8. november 1942) er en amerikansk skuespiller, som spilte rollefiguren Emma Channing i såpeoperaen *[[Falcon Crest]]* fra 1981 til 1989.

Hun er gift med dramatikeren Lyle Kessler. Hun hadde også en liten gjesterolle i filmen *What is it, Scarlet?* i 2005, som var hennes første opptreden på TV på 14 år.

## Referanser


## Eksterne lenker
*
Abby Dalton

**Abby Dalton** (født Marlene Wasden 15. august 1935 i Las Vegas i Nevada, død 2020) var en amerikansk skuespiller.

Hun opptrådte en rekke ganger i forskjellige TV-program, herunder en fast rolle som Julia Cumson i såpeoperaen *[[Falcon Crest]]* (1981–1986). Hun var med i *[[The Joey Bishop Show]]*, en situasjonskomedie vist på NBC og CBS mellom 1961 og 1965. Dalton var også paneldeltaker i *Match Game* og hun var med i de tidlige årene av *Hollywood Squares*. Hun var også gjesteskuespiller i programmet *Here is Hollywood*. 

I løpet av ekteskapet med Jack Smith fikk de tre barn sammen før de ble skilt.

## Referanser


## Eksterne lenker
*
Laura Johnson

**Laura Johnson** (født 1957) er en amerikansk skuespillerinne som spilte rollen som Terry Hartford i såpeoperaen *[[Falcon Crest]]* i årene 1983 til 1986. 

Johnson var gift med skuespilleren Harry Hamlin fra 1985 til 1989. Han er blant annet kjent for sin rolle som Perseus i fantasy-filmen *Clash of the Titans* fra 1981 og for rollen som advokat Michael Kuzak i den juridiske dramaserien *[[LA Law]]*.

## Referanser


## Eksterne lenker
*
Jesper Christiansen (maler)

**Jesper Christian Christiansen** (født 5. juni 1955 i København) er en dansk maler og grafiker.

Jesper Christiansen er fra 2003 professor ved Det Kongelige Danske Kunstakademi.

Christiansen har hatt ulike danske verv blant annet var han formann for Statens Kunstfonds styre, Udvalg for Kunst i det Offentlige Rum og Det Billedkunstneriske Innkjøps- og legatutvalg i 2005–2007. Han har i 2010 skapt et stort veggmaleri i kronprinseparets palæ på Amalienborg med motiv i form av et verdenskart med tankevekkende kommentarer.

Jesper Christiansen mottar Statens Kunstfonds hædersydelse fra 2009.

## Priser, hedersbevisninger og legattildelinger (utvalg)
* 2016: Thorvaldsenmedaljen
* 2010: Ridderkorset af Dannebrogordenen
* 2009: Statens Kunstfonds hædersydelse
* 1999: Eckersbergmedaljen
* 1991: Ole Haslunds Kunstnerfond

## Referanser


## Eksterne lenker
* Statens Kunstfonds begrunnelse for innstilling til livsvarig ydelse (2009)
* 
* Intervju med Jesper Christiansen fra mars 2009 hos kopenhagen.dk
Nord-syd-tunnelen

**Nord-syd-tunnelen** er en S-banetunnel under sentrum i Berlin. Den ble bygd for å få en togforbindelse mellom Anhalter Bahnhof i sør og Stettiner Bahnhof i nord. Den ble åpnet i etapper, i 1939 ble den siste strekningen satt i trafikk.

Fra 1961 til Berlins gjenforening hadde togene gjennom Øst-Berlin holdeplass bare ved Friedrichstraße stasjon.

## Linjekart

 

|}
Læremiddelportalen

**Læremiddelportalen** er et samarbeidsprosjekt mellom forlagene Aschehoug, Cappelen Damm, Gyldendal og Samlaget. Portalen inneholder informasjon om forlagenes ulike digitale læringsressurser. 

I tillegg til å vise bredden i tilgjengelige digitale læringsressurser, har brukerne anledning til å se hvilke årstrinn, fagområder og læreplaner det enkelte verk støtter. Videre får brukerne informasjon om hvor og hvordan man kan skaffe seg læringsressursene.

Portalen inneholder informasjon om læringsressurser fra de fire forlagene, men det kan etter hvert bli aktuelt å slippe til andre kommersielle aktører. 

Det Open Source-baserte publiseringsverktøyet Drupal er benyttet som teknisk løsning for portalen. Dette verktøyet brukes bl.a. av det nyopprettede Senter for IKT i utdanningen.

## Eksterne lenker
*(https://web.archive.org/web/20160120232709/http://www.lmp.no/)
Westpoint

**Westpoint** er et «westcoast»-band fra Volda på Sunnmøre. Bandet startet med instrumental jazzrock under navnet Anthill i 1979, men endret navn til Westpoint da de, for å få platekontrakt med CBS, måtte justere den musikalske retningen og inkludere tekster og vokal. Resultatet ble albumet *Face to the sea* som kom ut i 1983. Plata er produsert av Georg Keller. 

Westpoint består av Øyvind Lied (keyboards & vokalist), Erland Hansen (gitar), Martin Foldal (bass) og Jarle Måløy (trommer).

## Diskografi
**Face to the sea* (LP. album, 1983)
*Face To The Sea - (CD, album, Remastered, 2016)

## Eksterne lenker
* Westpoints nettsted

## Referanser
Bislet bad

**Bislet Bad** er en svømmehall og treningssenter i Oslo, tegnet av arkitektene Harald Aars og Lorentz Harboe Ree.  Anlegget ligger på Bislett like ved Bislett stadion og stod ferdig i 1920. Foran badet står en skulptur med navn "Efter badet" av billedhugger Anders Svor.  

I 2011 besluttet Riksantikvaren å frede bygget. Det var et av landets mest moderne da det ble bygd, og var i kommunal eie fram til 2005. Selskapet Thongård kjøpte badet av kommunen for 1 million kroner og driver det videre som bad og treningssenter.

## Referanser


## Eksterne lenker
* Byantikvaren: Bislet bad fredet
* Riksantikvaren: Bislet bad fredet
* Bislet Bad
*
Case

**J.I. Case Co.** var en amerikansk produsent av landbruksmaskiner. I 1999 slo de seg sammen med New Holland Ag til det nye selskapet CNH Global. Merkevaren Case har blitt videreført i det nye selskapet.

## Historikk
Bedriften ble grunnlagt i 1842 av Jerome Increase Case. Utviklet først avanserte treskemaskiner som både skilte kornet fra stråene og agnene fra kornet. 1863 gikk Case i kompaniskap med Bull, Baker og Erskine i det nye J.I. Case & Company. Den første stasjonære dampmaskin på hjul sto klar i 1869, og i 1878 kom deres første selvgående dampmaskin. Firmanavnet ble endret i 1880 til J.I. Case Treshing Machine Company.
Kunståret 1856

**Kunståret 1856** er en oversikt over hendelser, fødte og avdøde kunstnerpersonligheter i 1856.

## Hendelser
*Kungliga Akademien för de fria konsterna starter med undervisning i maling.

## Verk

* Samuel Colman &ndash; «Meadows and Wildflowers at Conway»
* Arthur Hughes &ndash; «April Love»
* Jean Auguste Dominique Ingres &ndash; «La Source»
* John Everett Millais &ndash; «The Blind Girl»
* Marcus Larson &ndash; «Skeppsbrott i Bohuslänska skärgården»
* Gustave Courbet - «Landscape with trees»

## Priser
* Prix de Rome
**Skulptur: Henri-Charles Maniglier

## Fødsler

* 7. januar –  Charles Harold Davis, amerikansk maler (død 1933) 
* 12. januar – John Singer Sargent, amerikansk maler (død 1925)   
* 16. februar – Carlo Bugatti, italiensk formgiver og maler (død 1940) 
* 17. mars – Michail Vrubel, russisk maler (død 1910)  
* 20. mars – John Lavery, irsk maler (død 1941)  
* 23. mars – Johan Nordhagen, norsk maler og grafiker (død 1956)  
* 12. april – Leis Schjelderup, norsk maler (død 1933) 
* 20. mai – Henri-Edmond Cross, fransk maler (død 1910)  
* 28. oktober – Anna Elizabeth Klumpke, amerikansk maler (død 1942)  
* 18. november – Joakim Skovgaard, dansk maler og billedhugger (død 1933)   
* 7. desember – Vicke Andrén, svensk illustratør og maler (død 1930) 

## Dødsfall
* 4. januar – David d'Angers, fransk billedhugger  (født 1788)
* 13. februar – Peter Bernhard Anker, norsk maler (født 1825) 
* 27. april – Louis Joseph César Ducornet, fransk fotmaler (født 1806)  
* 22. juli – Thomas Doughty, amerikansk landskapsmaler (født 1793)  
* 1. september – Richard Westmacott, britisk billedhugger  (født 1775) 
* 8. oktober – Théodore Chassériau, fransk maler  (født 1819) 
* 28. oktober – Johann Peter Krafft, tysk-østerriksk maler (født 1780)  
* 4. november – Hippolyte Delaroche, fransk maler (født 1797)  
* 6. november – Cephas Thompson, amerikansk portrettmaler (født 1775)  
* 21. november – Charles de Steuben, fransk maler (født 1788) 
* 23. november – Thomas Seddon, britisk landskapsmaler (født 1821)  
* Elisabeth Charlotta Karsten, svensk landskapsmaler (født 1789)

## Referanser


## Eksterne lenker
*
Önningebykolonien

**Önningebykolonien** var en kunstnerkoloni som var virksom i Önningeby i Jomala på Åland mellom 1886 og 1914. Kolonien kan beskrives som en svensk-finsk utgave av den mer berømte kunstnerkolonien i Skagen i Danmark.

Önningebykoloniens stifter og sentrale skikkelse var den finske landskapsmaleren Victor Westerholm som kom til Åland i 1880 og skaffet seg en sommerbolig der, villaen Tomtebo ved Lemströms kanal i nærheten av byen Önningeby.

I 1886 inviterte han kollegaen Fredrik Ahlstedt til Åland og andre finske og svenske kunstnere kom til å følge etter, som blant andre J.A.G. Acke, Edvard Westman og Hanna Rönnberg.

Koloniens seks første år var de mest aktive, med fester og maskerader og ekskursjoner ut til skjærgården på Åland. Kunsten man skapte var friluftsmaleri med inspirasjon fra Paris og Skagen. Enkelte av kunstnerne, som den akademisk skolerte Victor Westerholm, ble inspirert av den da svært moderne og kontroversielle impresjonismen og Westerholms impresjonistiske malerier med Önningebymotiv ble møtt av kraftig kritikk da de ble stilt ut i Helsingfors i 1882.

Edvard Westman og Rönnberg vendte seg etter hvert mot Skagen fremfor Åland og J.A.G. Ackes besøk på Åland ble færre. Utbruddet av første verdenskrig innvarslet slutten for kolonien. Et par av kunstnerne vendte tilbake etter krigen, blant annet Hanna Rönnberg som i 1938 sammenfattet sine minner fra kolonien i boken *Konstnärskolonien på Åland*.

I årene 1906-1913 besøkte i perioder en gruppe estiske malere og forfattere Önningeby, den såkalte Noor-Eesti-gruppen.

I 1992 åpnet Önningebymuseet som har en anselig samling av kolonistenes kunst.

## Kunstnere forbundet med Önningebykolonien

*J.A.G. Acke (1859–1924) Sverige 
*Eva Acke (f. Topelius) (1855–1929) Finland, Sverige etter 1891 
*Fredrik Ahlstedt (1839–1901) Finland 
*Nina Ahlstedt (1853–1907) Finland
*Elin Danielson-Gambogi (1861–1919) Finland 
*Ellen Favorin (1853–1919) Finland 
*Aleksander Federley (1865–1932) Finland
*Raffaello Gambogi (1874–1943) Italia
*Ida Gisiko-Spärck (1859–1940) Sverige
*Amélie Lundahl (1850–1914) Finland  
*Elias Muukka (1853–1938) Finland 
*Elin Alfhild Nordlund (1861–1941) Finland
*Hanna Rönnberg (1862–1946) Finland
*Helmi Sjöstrand (1865–1950) Finland, senere Sverige
*Dora Wahlroos (1870–1947) Finland 
*Anna Wengberg (1865–1936) Sverige 
*Victor Westerholm (1860–1919) Finland 
*Edvard Westman (1865–1917) Sverige

## Litteratur
* Kjell Ekström och Håkan Skogsjö: Konst på Åland: en guide, Skogsjömedia, Mariehamn 2003. ISBN 951-98576-7-2. 
* *Önningebykolonin 100 år – En Jubileumsbok*. Jomala 1986.
* Rönnberg, Hanna *Konstnärskolonien på Åland*. Helsingfors 1938.

## Eksterne lenker
* Ålands konstmuseum om Önningebykolonien
* En artikkel om Önningebykolonien i Tidskriften Skärgård, av Kjell Ekström
Ellen Favorin

**Ellen Favorin** (født 31. desember 1853 i Enare, død 27. mars 1919 i Lojo) var en finlandssvensk billedkunstner.

Favorin var datter av  presten Anders Abraham Favorin og Lovisa Favorin f. Ingman. Flere av Favorins søsken var også malere. Favorin gikk på kunstskole i Finland 1870–1872 og i Stockholm i 1873–1874 samt studerte senere hos Eilif Peterssen i München 1875–1876 og hos A. Normann i Düsseldorf 1878–1879. Hun var også innskrevet ved Académie Julian i Paris 1880–1882.

Favorin debuterte i 1877 og deltok i utstillingen «Finlands konstnärer» i 1892, 1896, 1897 och 1899. Hun var kjent for sine finske landskapsmalerier i liten skala. Hun bodde i Lojo i 1909–1919 og malte ofte landskapet rundt byen. Hun besøkte også Åland og Önningebykolonien, en kunstnerkoloni som holdt til der mellom 1886 og 1914. 

Favorin og hennes søster omkom i en brann i sitt felles atelje i Lojo. Deler av hennes produksjon ble ødelagt under brannen.

## Referanser


## Eksterne lenker
* Om Ellen Favorin i det biografiska uppslagsverket Kansallisbiografia, på finska.
Havet innenfor

***Havet innenfor*** (spansk: *Mar adentro*) er en spansk biografisk dramafilm fra 2004 regissert av Alejandro Amenábar. 

Filmen er basert på livshistorien til Ramón Sampedro (spilt av Javier Bardem), en spansk skipsmekaniker som ble lam fra nakken og ned etter en dykkerulykke. Sampedro kjempet en 29 år lang kampanje for eutanasi og retten til å ende sitt eget liv med verdighet. Han klarte ikke å få rettens medhold i sin sak, men han endte sitt liv etter å ha drukket cyanid. Filmen utforsker Ramóns forhold til to kvinner: Julia, en advokat som lider av Cadasil-syndrom, som støtter hans sak, og Rosa, en lokal kvinne som ønsker å overbevise han om at livet er verdt å leve. 

*Havet innenfor* vant Oscar for beste fremmedspråklige film og en Golden Globe i samme klasse. Den ble også tildelt 14 Goya-priser (den viktigste filmprisen i Spania), herunder prisen for beste film, beste regissør, beste mannlige hovedrolle,  beste kvinnelige hovedrolle, beste mannlige birolle,  beste kvinnelige birolle og beste manus.

## Rolleliste
* Javier Bardem: Ramón Sampedro
* Mabel Rivera: Manuela
* Belén Rueda: Julia
* Lola Dueñas: Rosa
* José María Pou: Padre Francisco

## Referanser


## Eksterne lenker
*